Den Vest-Sjællandske Avis, 1827-11-13
Nyeste Post Efterretninger. Det Londonske Blad Star angiver under 30te October førgende Aarsag til den Misforstaaelse, som er opkommen imellem den Russiske og Engelske Ambassadeur i Constantinopel: at Hr. v. Ribenupierre da han bemærkede, at Porten søgte at trække Underhandlingerne i Langdrag, erklærede sig stærkt for, at de allierede Magters Gesandte skulde ufortøvet forlade Constanstantinopel; hvorimod Hr. Stratford Canning var af den Mening, at da Porten søger at undgaae et Brud saa var det ikke klogt handlet paa en saa pludselig Maade at overlade den til sig selv, hvorfor han havde besluttet sig til at oppebie Udfaldet af Underhandlingerne. Der opstod angaaende denne Sag temmelige alvorlige Debatter imellem begge Gesandter, og de skyndte sig med at afsende Depescher desangaaende til deres Hoffer. - Det er rimeligt at Sagen forholder sig saaledes og at den Paastand af et andet Blad, nemlig Globe and Traveller, at den hele 9 retning om en saadan Disharmonie er allene bygget paa en Privatskrivelse, og at den Engelske Regiering ikke har faaet nogen Depescher derom er ikke grundet; thi det er begribeligt at den Russiske Gesandt kunde yttre det Ønske at der engang maae giøres en Ende paa Sagen. Desuden har man to nye Efterretninger, som ere slemme og bebude en nær forestaaende Krig, dersom de ere sandfærdige, hvilket de dog synes at være. Den ene er dateret fra den Moldauiske Grændse den 22de October og inderholder: at den Russiske Consul i Bucharest Hr. von Mintiaky og hans Agenter, have indgivet alvorlige Besværinger til Hospodarerne i Fyrstendømmerne angaaende de store Udskrivninger, som Porten har ladet foranstalte i disse Lande ved Seraskieren af Silistria og erklæret dem for at være stridende imod Tractaterne. Hospodarerne afsende strax desangaaende Tatarer til Constantinopel og Udsigterne i Fremtiden, synes i dette Øieblik at blive i begge Fyrstendømmerne meere og meere formørkede. – Den anden Efterretning meddeles i en Skrivelse fra Triest af 27de October hvori der berettes: at der var gandske nyelig ankommen Efterretninger fra Corfu af 20de Octbr., ifølge hvilke Jbrahim Pascha har, efterat han var bleven hindret i sine Operationer til Søes, begyndt Fiendtlighederne til Lands og er rykket frem med sine Tropper imod Patras. Alle Christne som han har antruffet underveis skulle være blevne et Offer for hans Sværd. Man kan tænke sig det Jndtryk, som denne Efterretning maae allevegne frembringe. - Et Fransk Blad bemærker, at Jbrahim begynder at udvise mere Jver for Portens Sag end nogensinde tilforn, og at hans Fader ikke skyer noget Offer for at komme denne til Hielp, og yttrer derved den Formening at Aarsagen hvorfor Paschaen ikke erklærer sig for uafhængig er: at naar han ikke vedbliver at understøtte Porten saa maae han erklære sig for uafhængig, og naar han først var bleven dette saa maatte han befrygte først at komme til at staae aldeles under Englands Jndflydelse og siden endog at Ægypten bliver til en Engelsk Colonie, fordi dette maae være Storbrittanniens største Ønske. Jbrahim skal forresten have lagt Beslag paa endeel Joniske Skibe i Modon, hvilket Lord Overcommissairen har erfaret og derfor skrevet til Admiral Codrington om at han maatte søge at befrie dem. - Man erfarer nu fra Corfu, at de Engelske Skibe virkelig have skudt paa de Tyrkiske, som havde ifinde at seile ind i Bugten ved Lepanto, og at de derved bleve nødte til at vende tilbage og man faae den hele Ægyptiske Flaade at seile til Navarino og 4 Engelske Krigskibe at seile bag efter. Det Engelske Blad Coureren indeholder forresten en Privatskrivelse, hvori man søger at godtgiøre, at Jbrahim maae aldeles undskyldes fordi han har brudt Vaabenstilstanden da den er først bleven brudt af Lord Cochrane, som imedens den stod paa, har angrebet og opbrændt de Tyrkiske Skibe i Bugten ved Lepanto, hvilket forhen er berettet. – J en Skrivelse fra Corfu hedder det, at der skal herske nogen personlig Misforstaaelse imellem Admiralerne Codrington, og Rigny, og hvortil de sidste Underhandlinger med Jbrahim Pascha skulle have bidraget. Man ønsker derfor, at de Russiske Skibe maatte snart ankomme da man formoder at de kunne tiene til at mægle imellem de Franske og Engelske og vedligeholde den gode Forstaaelse imellem begge Nationers Escadrer. – Man har vel ingen nyere Efterretninger fra Constantinopel end af 10de October; men disse indeholde, at den afsluttede Vaabestilstand med Jbrahim har opvakt der en almindelig Forbauselse. Sultanen havde sammenkaldet Divanet; men dettes Beslutninger vare ikke bekiendte endnu da Posten afgik men det Rygte var udbredet, at Sultanen havde givet Jbrahim Pascha Ordre til at forlade Navarino og seile til Patras; man troer at den nærværende store Crisis maae blive afgjort inden 14 Dages Forløb. Divanets Forlegenhed er i Øien faldende. Hovedstaden er roelig; men det gaaer slet med Handel og Vandel. - Greven af Capodistria har taget sin Reise igiennem Schweitz til Grækenland. Han ankom den 26de til Zurich og afgik derfra til Genf Alles Øine ere, som det hedder, nu henvendte paa denne Mand ved Haabet om en gunstig Udvikling af den vigtigste Knude i Tidsalderens Historie. J Schweitz har han fra Fortiden af mange Venner; man siger at endeel Schweitzeriske Ynglinge ville ledsage ham til Grækenland og assistere ham ved Udførelsen, af hans Planer. - Hr. Gosse skriver til Hr. Eynard, at man venter paa Greven i Grækenland med ubeskrivelig Utaalmodighed; hans Ankomst tilligemed nogle Penge og en liden Trop regulaire Soldate er i høi Grad fornøden. - Den Opstand, som er udbrudt i Albanien skal være temmelig betydelig.